# Հավելված թիվ 2

# Սպիտակ համայնքի ավագանու

# 2021 թվականի փետրվարի \_\_\_\_-ի թիվ \_\_\_\_-Ա որոշման

**ԿԱՐԳ**

**ԱՂԲԱՀԱՆՈՒԹՅԱՆ ԻՐԱԿԱՆԱՑՄԱՆ**

**1. Ընդհանուր դրույթներ**

1. Սույն կարգով կարգավորվում են Սպիտակ համայնքի վարչական տարածքում աղբահանության կազմակերպման հետ կապված հարաբերությունները:
2. Սույն կարգի գործողությունը տարածվում է Սպիտակ համայնքի ղեկավարի, Սպիտակ համայնքի ավագանու, աղբահանության կազմակերպման պատասխանատուների, Սպիտակ համայնքի վարչական տարածքում գործող իրավաբանական անձանց, Սպիտակ համայնքի բնակիչների, ժամանակավոր բնակիչների, աղբահանության ծառայություն մատուցող անձանց վրա:
3. Աղբահանությունը պարտադիր և պարբերաբար իրականացվող աշխատանք է, օրենսդրությամբ սահմանված սանիտարահիգիենիկ կանոնների և նորմերի պահանջների պահպանմամբ: Աղբի հավաքման, հեռացման, փոխադրման, պահման, աղբավայրերի շահագործման հսկողությունը իրականացնում է համայնքի ղեկավարը:
4. Աղբահանության և սանիտարական մաքրման ծառայությունների իրականացման ժամանակ պետք է.

ա) նվազեցնել և չեզոքացնել մարդու առողջության և շրջակա միջավայրի վրա աղբի բացասական /վտանգավոր/ ներգործությունը,

բ) ապահովել բնակչության համար հարմարավետ և էկոլոգիապես անվտանգ պայմաններ,

գ) աղբի փոխադրման իրականացումը կազմակերպել` բացառելով շրջակա միջավայրի աղտոտումը:

**2.** **Աղբի հավաքման, պահման, աղբամանների տեղադրման վայրերը**

1. Կենցաղային աղբը հավաքվում և (կամ) պահվում է համայնքի ընդհանուր օգտագործման տարածքների` այդ նպատակով հատուկ սահմանված կամ նախատեսված տեղերում և համայնքի տրամադրած տարողություններում` աղբամաններում հնարավորինս ապահովելով սահմանված սանիտարահիգիենիկ կանոնների և նորմերի պահանջները:
2. Աղբամանները տեղադրվում են բնակելի և հասարակական շենքերից ոչ պակաս, քան 15մ և ոչ ավելի, քան 100մ հեռավորության վրա: Պուրակներում, զբոսայգիներում աղբամանները տեղադրվում են մարդկանց զանգվածային կուտակման վայրերից ոչ պակաս, քան 50մ հեռավորության վրա: Հանգստի գոտիներում աղբամանները տեղադրվում են 3500-4000մ2 մակերեսին 1 աղբաման հաշվարկով:
3. Աղբամանները տեղադրվում են բնակելի և հասարակական շենքերի բակային կամ միջբակային տարածքներում` փոխադրամիջոցի մոտեցման համար հարմար դիրքով, ջրանթափանց, հարթ, բարեկարգ մակերեսով հարթակների վրա: Աղբամանները չեն տեղադրում փողոցների մայթերի և սիզամարգերի վրա:
4. Աղբամանները աղբով լցվում են ծավալի երկու երրորդից ոչ ավելի մակարդակով:
5. Սպառման թափոնները փոխադրվում են աղբատար փոխադրամիջոցներով, որոնց կառուցվածքը բացառում է (փակ թափքերով) շրջակա միջավայրի աղտոտումը:
6. Աղբատար փոխադրամիջոցի կառուցվածքը ապահովում է աղբի խտացումը, ունենում է կողքից կամ հետնամասում կոնտեյներները բեռնող հիդրավլիկ սարք:
7. Սպառման թափոնների փոխադրումը (աղբահանությունը) իրականացնում են մասնագիտացված կազմակերպությունները` համաձայն աղբահանության սխեմաների:
8. Կոնտեյներներից աղբը հեռացնելու ժամանակ աղբահանությունը իրականացնող կազմակերպության կողմից մաքրվում և տեղափոխվում է կոնտեյներների հարակից տարածքի աղբը: Աղբահանության ժամանակ տեղափոխում են նաև աղբակույտերը և տերևակույտերը, դրանց այրումը արգելվում է:
9. Աղբատար փոխադրամիջոցների թափքերը ախտահանվում են աղբաթափման վայրում` աղբահանությունը իրականացնող կազմակերպության կողմից` ախտահանիչ լուծույթներով:
10. Աղբահավաք կոնտեյներները լվացվում և ախտահանվում են ամիսը 1 անգամ` աղբահանությունը իրականացնող կազմակերպության կողմից, ախտահանման համար օգտագործվում է քլորակրի (10 %), լիզոլի (5-8%) կրեոլինի (5-8%), նավթալիզոլի (10-15%), ֆենոլի (3-5%) նատրիում մետասիլիկատի (1-3%) կամ Հայաստանի Հանրապետության «Դեղերի մասին>> օրենքով սահմանված կարգով գրանցված և Հայաստանի Հանրապետության կառավարության 2000 թվականի սեպտեմբերի 20-ի «Հայաստանի Հանրապետություն դեղերի և դեղանյութերի ներմուծման և արտահանման կարգը հաստատելու մասին>> թիվ 581 որոշմամբ սահմանված կարգով ներմուծված վարակազերծիչ միջոցներով, ըստ վերջիններիս ուղեկցող հրահանգների:
11. Աղբամանները տեղադրվում են ավտոկանգառների, հասարակական տրանսպորտի կանգառների, առևտուր իրականացնող օբյեկտների մուտքերի մոտ, զբոսայգում, պուրակներում, կայարանում, շուկայում, հանգստի գոտիներում և այլն:
12. Կրպակներում առևտուր իրականացնող սուբյեկտները իրենց հարակից տարածքները պահում են պատշաճ սանիտարական վիճակում, որտեղ չեն պահեստավորում ապրանքներ, տարաներ կամ ավելորդ իրեր, սպառման թափոններ և շինարարական աշխատանքների ընթացքում առաջացող թափոններ:
13. Բնակելի շենքերի առաջին հարկերում տեղակայված առևտրի և սպասարկման օբյեկտների մուտքերի (այդ թվում և՝ բակային կողմից) հարակից տարածքները պահվում են պատշաճ սանիտարական վիճակում, չեն կուտակում ապրանքների արկղեր կամ ավելորդ իրեր, սպառման թափոններ և շինարարական աշխատանքների ընթացքում առաջացող թափոններ:
14. Սպառման թափոնների թաղումը (տեղադրումը) և վնասազերծումը իրականացվում է հատուկ հատկացված տեղերում` սպառման թափոնների աղբավայրերում:
15. Աղբը տեղադրվում է փաստացի գործող աղբավայրում:
16. Փաստացի գործող աղբավայր` աղբավայր, որի շահագործման համար չկա Հայաստանի Հանրապետության օրենսդրությամբ սահմանված կարգով տրված թույլտվություն, սակայն որպես աղբավայր փաստացի շահագործվում է դեռևս 1970-ական թվականներից, (0126-0034 կադաստրային ծածկագիրը ՀՀ կառավարության 1054 որոշմամբ նպատակային նշանակությունը աղբավայր) և վերահսկվում Է տեղական ինքնակառավարման մարմինի կողմից:
17. Չի թույլատրվում`

ա) աղբի տեղադրումը դրա համար չնախատեսված վայրերում,

բ ) սպառման թափոնների այրումը,

գ) աղբի համար նախատեսված վայրերում տեղադրելու անօգտագործելի բժշկական նյութեր, դեղորայք, դեղահաբեր, կաուստիկ թթուներ, ներկանյութեր, մեքենաների յուղեր, ցանկացած տեսակի հեղուկներ, պայթուցիկ նյութեր, ասբեստ կամ նմանատիպ այլ վտանգավոր նյութեր ու թափոններ:

դ) աղբի համար նախատեսած վայրում տեղադրելու սատկած կենդանու մարմին:

22. Սատկած կենդանու մարմինը պետք է արագորեն հեռացվի քաղաքի` առողջապահության պատասխանատուի ցուցումով: Եթե սատկած կենդանու տերը հայտնի է, ապա հեռացումն իրականացվում է նրա կողմից, իսկ եթե տերը հայտնի չէ, ապա` համայնքապետարանի պահանջով` աղբահանություն իրականացնողի կողմից:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ԱՂԲԻ ՏԵՂԱՓՈԽՄԱՆ ԳՐԱՖԻԿ** | | | | | | | | |
|  |  |  |  |  |  |  |  |  |
| Փողոցների, թաղամասերի անվանումը | Աղբարկղերի քանակը | Շաբաթվա օրեր | | | | | | |
| 1 | 2 | 3 | 4 | 5 | 6 | 7 |
| Թումանյան փողոց | 10 |  |  |  |  |  |  |  |
| Սայաթ-Նովա փողոց | 6 |  |  |  |  |  |  |  |
| Պանրագործներ թաղամաս | 8 |  |  |  |  |  |  |  |
| Քըրք-Քրքորյան փողոց | 15 |  |  |  |  |  |  |  |
| Գերմանական թաղամաս | 3 |  |  |  |  |  |  |  |
| Բանավան թաղամաս | 4 |  |  |  |  |  |  |  |
| Տաշիր թաղամաս | 6 |  |  |  |  |  |  |  |
| Առափնյա թաղամաս | 16 |  |  |  |  |  |  |  |
| Մուրացան, Տեր-Սիմոնյան փողոցներ, Շիրակի և Վանաձորի խճուղիներ, Փյունիկ և Օդկայան թաղամասեր | 46 |  |  |  |  |  |  |  |
| Ս. Ավետիսյան փողոց և Ս.Ավետիսյան հրապարակ | 35 |  |  |  |  |  |  |  |
| Ալ. Մանուկյան փողոց և ավտոկայան | 8 |  |  |  |  |  |  |  |
| Աճեմյան փողոց | 6 |  |  |  |  |  |  |  |
| Շահումյան փողոց (հուշարձանի դիմացի 4 աղբարկղ), Կ-1 թաղամաս (13աղբարկղ), Ս.Ավետիսյան փողոց (7աղբարկղ), Ալ.Մանուկյան փողոց (2աղբարկղ) (ներառյալ մայթեզրերին տեղադրված փոքր աղբարկղերը) | 26 |  |  |  |  |  |  |  |
| Շահումյան, Ոփյան, Խնկոյան, Չարենց փողոցներ, Գործարանային թաղամաս | 33 |  |  |  |  |  |  |  |
| Շվեյցարական թաղամաս | 16 |  |  |  |  |  |  |  |
| Իտալական թաղամաս | 11 |  |  |  |  |  |  |  |
| Էստոնական թաղամաս | 7 |  |  |  |  |  |  |  |
| Գրիգոր Լուսավորիչ թաղամաս | 10 |  |  |  |  |  |  |  |
| ՈՒզբեկական թաղամաս | 20 |  |  |  |  |  |  |  |
| Նորվեգական թաղամաս | 5 |  |  |  |  |  |  |  |
| Վարպետաց թաղամաս | 14 |  |  |  |  |  |  |  |
| Այգեստան թաղամաս | 44 |  |  |  |  |  |  |  |
| Մյասնիկյան փողոց | 9 |  |  |  |  |  |  |  |
| Տեսակավորված աղբի տեղափոխում | 18 | ամիսը մեկ անգամ | | | | | | |